અંગત સૂત્રે જણાવ્યું હતું કે ‘ચૅનલે ૨૩ જાન્યુઆરીનો ‘કૉમેડી નાઇટ્સ બચાઓ’ શો ઍડ્વાન્સમાં જ રજૂ કરી દીધો હતો, કારણ કે ‘બિગ બૉસ ૯’ની ગ્રૅન્ડ ફિનાલે ૨૩ જાન્યુઆરીએ રજૂ થશે અને એ એના સમય કરતા લાંબો ચાલવાની હોવાથી ‘કૉમેડી નાઇટ્સ બચાઓ’ને ઍડ્વાન્સમાં રજૂ કરવામાં આવ્યો હતો. ચૅનલે આને એક પ્રોગ્રામિંગ સ્ટ્રૅટેજી ગણાવી છે, પરંતુ એમાં દાળમાં કંઈક કાળું છે. પાછલા કેટલાક મહિનાઓથી કપિલ અને ચૅનલ વચ્ચેના સંબંધો બગડી ગયા છે. તેમની વચ્ચે ઈગો-પ્રૉબ્લેમ આવી ગયો છે એથી જ ચૅનલે કપિલને તેની જગ્યા ક્યાં છે એ બતાવવા માટે આવું કર્યું છે. ચૅનલ માને છે કે તેમના કારણે કપિલનો શો પૉપ્યુલર છે, પરંતુ કપિલ માને છે કે ચૅનલ પર સૌથી પૉપ્યુલર મારો જ શો છે.’